  Туспуктэм: Руслан Нуриахметов Майя Бывальцева София Хохрякова Удмуртиын выльёссэ «Вуоноысь гуртъёсты» (Деревня будущего) усьтонэз 2023-тӥ арлы выжтӥзы. Со сярысь ивортодэтъя «Удмуртия» агентстволы элькун кивалтэтлэн тӧроезлэн воштӥсез Ольга Абрамова вераз. Туэ ӵектосъя Шаркан ёросысь Быгы гуртын но Сьӧлта ёросысь Узя черкогуртын ужаны кутскизы. « Ми 2023-тӥ аре выжимы, солы мугъёс вань, малыке шуоно, кылсярысь, тросаз со гуртъёсысь мерлыко ужъюртъёсын цифровой сервисъёс луыны кулэ, но ми со сервисъёсты басьтыны шуак ум быгатӥське » Ольга Абрамова, Удмуртиысь кивалтэтлэн тӧроезлэн воштӥсез Туэ Быгыын но Узяын сюресъёсты лэсьтӥзы. Шаркан ёросысь гуртын агрокласс усьтӥзы, теплицаос пуктыны малпало. Со сяна, школаез тупатъялозы но нылпи садэз рос-прос выльдозы. Озьы ик цифровой фельдшер-акушер пункт кылдоз. Со выллемгес ик ужъёсты Узяын но быдэстозы. Котькудаз «Вуоноысь гуртын» мер интыос кылдытозы. Озьы ик 2023-тӥ арын Кез ёросысь Степанёнка гуртын, Эгра ёросысь Мазьги (Лонки-Ворцы) гуртын но Глаз ёросысь Адам гуртын ӵектосэз быдэсъяны кутскозы. Ольга Абрамовалэн верамезъя, «Вуоноысь гуртэз» лэсьтон 330-380 миллион манет усе. Колтькуд гуртын учкет (концепция) огкадьгес луэ. Али «Вуоноысь гуртлэсь» стандартсэдласяло, соин 2023-тӥ арлэн нырысетӥ палараз тодматозы. Тодэ вайытом, нырысетӥез «Вуоноысь гурт» 2021-т аырн Вотка ёросысь Пихтовка луиз. Тегъёс: Удмуртия гурт Шаркан Сьӧлта  